A N U N Ţ

În conformitate cu dispozițiile Regulamentului-cadru privind  organizarea și dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului nr. 1336/2022, 

INSTITUTUL LEVANT DE STUDII AVANSATE PENTRU CULTURA PĂCII
organizează concurs în vederea ocupării pe perioadă nedeterminată a următoarelor posturi  a contractuale de execuție vacante:

CONSILIER IA, Studii strategice cu normă întreagă, din cadrul DIRECȚIEI DIPLOMAȚIE CULTURALĂ ȘI CULTURA PĂCII Durata normală a timpului de lucru este de 8h/zi, respectiv 40h/săptămână.
CONSILIER IA,  Relații internaționale cu normă întreagă, din cadrul DIRECȚIEI DIPLOMAȚIE CULTURALĂ ȘI CULTURA PĂCII Durata normală a timpului de lucru este de 8h/zi, respectiv 40h/săptămână.
CONSILIER IA, Științe politice cu normă întreagă, din cadrul DIRECȚIEI DIPLOMAȚIE CULTURALĂ ȘI CULTURA PĂCII Durata normală a timpului de lucru este de 8h/zi, respectiv 40h/săptămână.
Concursul/examenul va avea loc la sediul Institutul Levat de Studii Avansate pentru Cultura Păcii din București,  Bd. Mareșal Constantin Prezan, nr. 2A, sector 1 și va consta în susținerea unei probe scrise și a unui interviu, după cum urmează:
· Proba scrisă: 16 noimbrie 2026, începând cu ora 10:00;

· Interviul: 20 noiembrie 2026, conform programării ce se va afișa odată cu rezultatul la proba scrisă.
Dosarele de înscriere la concurs se vor depune la sediul Institutului Levant de Studii Avansate pentru Cultura Păcii din București,  Bd. Mareșal Constantin Prezan, nr. 2A, până pe data de 10 noiembrie 2026, luni-joi, între orele 9:00-16:00; vineri între orele 9:00-13:00, și vor fi însoțite de următoarele acte:

a) formular de înscriere la concurs (pus la dispoziție pe site-ul instituției); 

b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;  
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar (poate fi înlocuit cu o declaraţie pe propria răspundere privind antecedentele penale; în acest caz, candidatul declarat admis la selecţia dosarelor are obligaţia de a completa dosarul de concurs cu originalul anterior datei de susţinere a probei scrise);
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa trebuie să conţină, în clar, numărul, data, numele emitentului şi calitatea acestuia, parafa, în formatul standard stabilit prin ordin al ministrului sănătății;

h) curriculum vitae, model comun european.
Copiile actelor prevăzute mai sus, se prezintă însoțite de documentele originale, care se certifică pentru conformitatea cu originalul de către secretariatul comisiei de concurs.

Dosarele de concurs se depun personal la sediul institutului sau pot fi transmise de candidaţi prin Poşta Română, serviciul de curierat rapid sau poşta electronică.

În situaţia în care candidaţii transmit dosarele de concurs prin Poşta Română, serviciul de curierat rapid sau poşta electronică, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute mai sus,  în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare.

 Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă.

Informații suplimentare se pot obține la numărul de telefon 0723 288 799, persoană de contact: Alice Boboc e-mail de corespondență institut.levant@gmail.com
CONDIȚII DE OCUPARE A POSTULUI:

Condiții generale: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracțiunile prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru domeniile prevăzute la art.35 alin.(1) lit.h).
Consilier IA, Studii strategice, normă întreagă, 8h/zi, perioadă nedeterminată
Condiții specifice cumulative:

· Studii de specialitate**: studii superioare, diplomă de licență în istorie, administrație, științe militare.  

· Vechime în muncă de minimum 5 ani;
· Vechime în specialitatea studiilor: minimum 5 ani.

· Limbi străine: cunoașterea unei limbi de circulație internațională certificată prin atestat de competență lingvistică și/sau alte certificate recunoscute;

· Experiență în operare PC;

· Competențe profesionale: capacitate de analiză și sinteză în domeniul de competență. 

· Alte cerințe: abilități de comunicare, responsabilitate, integritate profesională și capacitate de lucru în echipă.

Bibliografia:

1. Legea nr. 117/2017 privind înființarea Institutului de Studii Avansate pentru Cultura și Civilizația Levantului completată prin efectele Legii nr. 150/2026;

2. Joseph S. Nye Jr. – Soft Power: The Means To Success In World Politics (PublicAffairs)

3. Marius Lazăr, Diplomație culturală și politici identitare

4. Julie Reeves, Culture and International Relations, London-New York, Routledge, 2005

5. Gheorghe I. Brătianu (2022), Chestiunea Mării Negre, București, Ed. Litera.

6. Robert Cooper (2007), Destrămarea Națiunilor. Ordine și Haos în secolul XXI, București, Ed. Univers Enciclopedic.

7. Misha Glenny (2020), Balcanii. Naționalism, război și Marile Puteri 1804-2012, București, Ed. Trei.

8. Samuel  Huntington (2012), Ciocnirea civilizațiilor și refacerea ordinii mondiale, București, Ed. Litera.

9. Robert Kaplan (2023), Răzbunarea Geografiei, București, Ed. Litera.

10. Henry Kissinger (2018), Diplomația, București, Ed. All.

11. Valentin Naumescu (2019), Politica Marilor Puteri în Europa Centrală și de Est, București, Ed. Humanitas.

12. Nye Joseph S. (Jr.) (2005), Descifrarea conflictelor internaționale, Filipeștii de Târg, Prahova, Ed. Antet.

13. Constantin Hlihor, Ecaterina Hlihor (2010), Comunicarea în conflictele internaționale, Secolul XX și începutul secolului XXI, Comunicare.ro

14. Laura Ganea (ed.) (2023), România în elita academică mondială 2017-2023, București, Ed. Rao.

   Tematica:

·  Contacte diplomatice și culturale Orient-Occident

· Strategii de securitate

· Impactul conflictelor asupra comunităților și patrimoniului cultural
Consilier IA, normă întreagă, 8h/zi, perioadă nedeterminată: Relații internaționale

Condiții specifice cumulative:

· studii superioare de lungă durată cu diplomă de licență în domeniile: relații internaționale, studii europene;

· vechime în muncă de minimum 5 ani;

· vechime în specialitatea studiilor de minimum 5 ani;

· cunoașterea unei limbi de circulație internațională certificată prin atestat de competență lingvistică și/sau alte certificate recunoscute;

· experiență în operare PC;

· capacitate de comunicare și redactare a documentelor oficiale în limba română și în limbi străine.

Bibliografia:

1. Legea 117/2017 privind înființarea Institutului de Studii Avansate pentru Cultura și Civilizația Levantului completată prin efectele Legii nr 150/2026.
2. România în elita academică mondială, 2017-2023, Institutul de Studii Avansate pentru Cultura și Civilizația Levantului, ed. Laura Ganea, București, Rao, 2023.

3. Carta Organizației Națiunilor Unite, 1945, în special capitolele I, VI și VIII. 
4. Joshua S. Goldstein , Jon C. Pevehouse, Relații internaționale, Editura Polirom, 2008.

5. Andrei Miroiu, Radu-Sebastian Ungureanu, Manual de Relații Internaționale, Editura Polirom, 2006.

6. Entradas M, Bauer MW, O’Muircheartaigh C, Marcinkowski F, Okamura A, Pellegrini G, et al. (2020) Public communication by research institutes compared across countries and sciences: Building capacity for engagement or competing for visibility? PLoS ONE 15(7): e0235191. https://doi. org/10.1371/journal.pone.0235191
7. Cristina Coman, Relațiile publice: principii și strategii, Editura Polirom, 2001.

8. Elena Chirita, Relatii internationale si diplomatice. Intre teorie si practica, Editura Universitara, 2016.

9. Emilian Manciur, Protocol institutional, Editura Comunicare.ro, 2002.

10. The Globalization of World Politics. An Introduction to International Relations, Edited by John Baylis, Steve Smith et ali, Ninth Edition, 2022.

11. Jönsson, Christer, and Martin Hall, “Communication: An Essential Aspect of Diplomacy”, International Studies Perspectives, vol. 4, no. 2, 2003, pp. 195–210.

12. Oliver P. Richmond, Peace in International Relations, London/New York, Routledge, 2008.
13. Constantin Hlihor, Ecaterina Hlihor (2010), Comunicarea în conflictele internaționale, Secolul XX și începutul secolului XXI, Comunicare.ro

14. Laura Ganea (ed.) (2023), România în elita academică mondială 2017-2023, București, Ed. Rao.
   Tematica:

·  Contacte diplomatice și culturale Orient-Occident

· Strategii de securitate

· Impactul conflictelor asupra comunităților și patrimoniului cultural
1 post CONSILIER IA – Științe politice, normă întreagă (8h/zi), perioadă nedeterminată

Condiții specifice cumulative:

· studii superioare de lungă durată cu diplomă de licență în domeniile: științe politice;

· vechime în muncă de minimum 5 ani;

· vechime în specialitatea studiilor de minimum 5 ani;

· cunoașterea unei limbi de circulație internațională certificată prin atestat de competență lingvistică și/sau alte certificate recunoscute;

· experiență în operare PC;

· capacitate de comunicare și redactare a documentelor oficiale în limba română și în limbi străine.

Bibliografia:

1. Legea 117/2017 privind înființarea Institutului de Studii Avansate pentru Cultura și Civilizația Levantului completată prin efectele Legii nr 150/2026.

2. România în elita academică mondială, 2017-2023, Institutul de Studii Avansate pentru Cultura și Civilizația Levantului, ed. Laura Ganea, București, Rao, 2023.

3. Organizația Națiunilor Unite, Declarația și Programul de acțiune privind o cultură a păcii, Rezoluția Adunării Generale ONU nr. 53/243, 1999.

4. Domenico Fisichella, Știința politică. Probleme, concepte, teorii, Iași, Editura Polirom, 2007.
5. Arend Lijphart, Modele ale democrației. Forme de guvernare și funcționare în treizeci și șase de țări, Polirom, 2006.

6. Arend Lijphart, Democrația în societățile plurale, Iași,  Polirom, 2002.
7. Rod Hague, Martin Harrop, Guvernământ și politici comparate, Cluj-Napoca, Editura CA Publishing, 2014.
8. Robert D. Kaplan, Răzbunarea geografiei, București, Editura Litera, 2023.

9. Gheorghe I. Brătianu, Chestiunea Mării Negre, ediție îngrijită de V. Spinei, I. Cândea, București, Editura Litera, 2022.

10. Robert Cooper, Destrămarea națiunilor. Ordine și haos în secolul XXI, București, Editura Univers Enciclopedic, 2007.

11. Clark, William Roberts; Golder, Matt; Golder, Sona Nadenichek, Comparative Politics: Interests, Identities, and Institutions in a Changing Global Order, Washington, D.C., CQ Press (SAGE Publications), 2013.

12. Michele Penner Angrist (ed.), Politics and Society in the Contemporary Middle East, 3rd edition, Lynne Rienner Publishers, 2019.

   Tematica:

· Fundamentele științei politice. Concepte, teorii, instituții și forme de organizare a puterii politice
· Sisteme politice comparate. Modele ale democrației și guvernării în societățile contemporane

· Geopolitică și transformări ale ordinii politice contemporane. Particularitățile sistemelor politice din Orientul Mijlociu și regiunea Levantului

· Cultura păcii, pluralismul politic și cooperarea academică.
Calendarul concursului: 
· 28.10.2026 – 10.11.2026, L-J între orele 9:00-16:00; V între orele 9:00-13:00  – depunerea dosarelor de înscriere la concurs;

· 11.11.2026 – afișarea și publicarea rezultatelor selecției dosarelor de înscriere;

· 12.11. 2026 – termen depunere contestații împotriva rezultatelor selecției dosarelor de înscriere;

· 13.11 2026 – afișarea/publicarea rezultatelor după contestații;

· 16.11.2026, ora 10,00 – proba scrisă;

· 17.11. 2026 – afișarea/publicarea rezultatelor la proba scrisă;

· 18.11.2026 – termen depunere contestații împotriva rezultatelor la proba scrisă;

· 19.11. 2026 – afișarea/publicarea rezultatelor la proba scrisă, după soluționarea contestațiilor;

· 20.11.2026 – interviul, conform programării ce se va afișa odată cu rezultatul la proba scrisă;

· 23.11.2026 –publicarea rezultatelor la interviu;

· 24.11.2026 – termen depunere contestații împotriva rezultatelor la interviu;

· 25.11.2026 – afișarea/publicarea rezultatelor după contestații;

· 26.11.2026 – afișarea/publicarea rezultatelor finale ale concursului.

NOTĂ: 
- Pentru a fi declarat admis, candidatul trebuie să obțină minim 50 puncte la proba scrisă și minim 50 puncte la interviu, din maximul de 100 de puncte aferent fiecărei probe. Nota finală se calculează ca medie aritmetică a punctajelor obținute la proba scrisă și la interviu.

- Rezultatele concursului vor fi anunţate public la locul desfăşurării concursului și pe site-ul instituției https://institutlevant.ro/
